

**GRADSKO VIJEĆE**

KLASA: 303-03/19-01/02

URBROJ: 2186/18-02/1-19-1

U Ludbregu, 28. lipnja 2019. g. PRIJEDLOG

Na temelju članka 33. Statuta Grada Ludbrega («Službeni vjesnik Varaždinske županije» broj: 23/09, 17/13, 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na svojoj 15. sjednici održanoj dana 28. lipnja 2019. g. donosi slijedeću

**ODLUKU**

**o pristupanju Grada Ludbrega „*Sporazumu gradonačelnika*“**

**europskih gradova za klimu i energiju**

# I.

Prihvaća se pristupanje Grada Ludbrega Sporazumu gradonačelnika europskih gradova za klimu i energiju (*engl. Covenant of Mayors for Climate & Energy*).

# II.

Grad Ludbreg prihvaća načela i obveze iz Sporazuma gradonačelnika za klimu i energiju te dugoročne ciljeve koje je usvojila Europska komisija, a time i Republika Hrvatska 2018. g., za smanjenje emisije CO2 za 40%, povećanje energetske učinkovitosti za najmanje 32,5% i najmanje 32% udjela energije iz obnovljivih izvora do 2030. g., u odnosu na razinu iz 1990. g. na području Grada Ludbrega.

**III.**

Tekst Sporazuma gradonačelnika za klimu i energiju, prilog je ove Odluke, a u ime Grada Ludbrega potpisuje ga gradonačelnik Grada Ludbrega.

**IV.**

Ova Odluka stupa na snagu danom donošenja, a objaviti će se u Službenom vjesniku Varaždinske županije.

Predsjednik Gradskog vijeća:

Antun Šimić

**OBRAZLOŽENJE**

**ODLUKE ZA PRISTUPANJE INICIJATIVI**

**SPORAZUM GRADONAČELNIKA ZA KLIMU I ENERGIJU**

* 1. **Pravni temelj za donošenje odluke**

**Statutom Grada Ludbrega** («Službeni vjesnik Varaždinske županije» broj: 23/09, 17/13, 40/13-pročišćeni tekst, 12/18, 55/18-pročišćeni tekst, 40/19)*,* člankom 33. utvrđena je nadležnost Gradskog vijeće u obavljanju drugih poslova određenih Statutom, zakonom i drugim propisima.

* 1. **OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM ODLUKE**

Europska komisija, a samim time i Republika Hrvatska je 2018. g. usvojila dugoročne ciljeve smanjenja emisija CO2 za 40% u odnosu na razine od 1990. g., povećanje energetske učinkovitosti za najmanje 32,5% i najmanje 32% udjela energije iz obnovljivih izvora s ciljem ispunjenja preuzetih obveza iz *Pariškog sporazuma*.

Na tragu nove dugoročne politike, inicijativa Sporazum gradonačelnika svoj je program i djelovanje prema i u suradnji s gradovima kao nositeljima energetske tranzicije proširila na razdoblje do 2030. g. s pogledom na 2050. g.

Sporazum gradonačelnika za klimu i energiju (*engl. Covenant of Mayors for Climate & Energy*) je inicijativa Europske unije i nastavak na inicijativu Sporazuma gradonačelnika pokrenutu 2008. g.

Inicijativa uključuje lokalne i regionalne uprave koje se dobrovoljno obvezuju da će povećati energetsku učinkovitost i korištenje obnovljivih izvora energije na svom području. Sporazum je pokretanjem i povezivanjem lokalnih i regionalnih uprava koje imaju zajedničke ciljeve sukladne europskim energetskim i klimatskim ciljevima, postao jedinstvena inicijativa koja je prepoznata i u europskim institucijama.

Lokalne vlasti su u poziciji utjecati na promjene ponašanja građana i posvetiti se klimatskim i energetskim izazovima kroz usklađivanje javnih i privatnih interesa te integracijom održivog energetskog razvitka u lokalne razvojne ciljeve. Gradovi potpisnici Sporazuma obvezuju se na djelovanje koje će podržati smanjenje stakleničkih plinova za 40 % do 2030. g. te usvajanje zajedničkog pristupa ublažavanju klimatskih promjena i prilagodbe istima.

**Potpisnici Sporazuma gradonačelnika za klimu i energiju imaju zajedničku viziju za 2050. g. koja obuhvaća:**

* smanjenje emisija CO2, čime se pridonosi zadržavanju prosječnog globalnog zatopljenja iznad +2 °C u odnosu na predindustrijske temperature, u skladu s Međunarodnim sporazumom o klimi donesenim na konferenciji COP 21 u Parizu u prosincu 2015. g.
* pripremu za moguće nepovoljne posljedice klimatskih promjena
* univerzalni pristup sigurnim i održivim energetskim uslugama po pristupačnim cijenama za svakoga, čime se povećavaju kvaliteta života i sigurnost opskrbe energijom.

**Potpisivanjem Sporazuma gradonačelnika za klimu i energiju, o čemu odluku donosi Gradsko vijeće, Grad Ludbreg se obvezuje na:**

* smanjenju emisija CO2 (prema mogućnosti i drugih stakleničkih plinova) na administrativnom području za najmanje 40 % do 2030. g. učinkovitijom upotrebom energije i većom upotrebom obnovljivih izvora energije
* provedbi mjera i aktivnosti vezanih uz prilagodbu klimatskim promjenama
* povećanju svoje otpornosti prilagođavanjem posljedicama klimatskih promjena.

**Pristupanjem inicijativi, Grad Ludbreg će svoju politiku definirati:**

* izradom inventara početnih emisija i procjene rizika od klimatskih promjena i osjetljivost
* izradom i usvajanjem *Akcijskog plana za održivu energiju i borbu protiv klimatskih promjena (*dalje u tekstu: SECAP), o čemu odluku donosi Gradsko vijeće, u roku od dvije godine od datuma pristupanja inicijativi.

Praćenje provedbe SECAP-a gradovi rade najmanje svake dvije odnosno maksimalno svake četiri godine.

Sporazum gradonačelnika za klimu i energiju dobrovoljna je inicijativa i potpisnici ne snose nikakve posljedice za eventualno neispunjavanje planiranih ciljeva.

Pristupanje inicijativi ne podrazumijeva uvođenje dodatnih nameta građanima ili poduzetnicima kao što su ekološki porezi i slično.

Isto tako, Grad nije obvezan izravno osiguravati financijska sredstva ili sudjelovati u financiranju provedbe mjera za smanjenje emisija izvan svojeg direktnog utjecaja, ali je razumno pretpostaviti da će Grad (kao uostalom i svi drugi dionici) za provedbu politike održivog razvitka morati osiguravati sredstva koja će rezultirati smanjenjem emisija.

Dodatna prednost pristupanja inicijativi Sporazuma gradonačelnika za klimu i energiju je mogućnost korištenja SECAP-a u strategiji razvitka grada od 2020. g., kao što je SEAP bio dio sadašnje strategije.

Isto tako, posjedovanje SECAP-a ili jednakovrijednog planskog dokumenta jasan je znak političkog opredjeljenja, što je i jedan od uvjeta za prijavu na dio EU programa koji podupiru postizanje ciljeva iz SECAP-a.

* 1. **OCJENA SREDSTAVA POTREBNIH ZA PROVOĐENJE ove ODLUKE**

Za provođenje ove Odluke nije potrebno planirati sredstva u proračunu Grada Ludbrega za 2019., već za sljedeće dvije godine u iznosu potrebnom za izradu SECAP-a.

* 1. **OBRAZLOŽENJE ODREDBI PRIJEDLOGA odluke**

***Točka I.*** Grad Ludbreg izražava spremnost pristupanja asocijaciji „Sporazum gradonačelnika“ europskih gradova za klimu i energiju (egl. Covenant of Mayors for Climate & Energy)

***Točka II*.** Grad Ludbreg prihvaća načela i obveze iz Sporazuma gradonačelnika te dugoročne ciljeve koje je usvojila Europska komisija, a time i Republika Hrvatska 2018. g., za smanjenje emisije CO2, povećanje energetske učinkovitosti i povećanje udjela energije iz obnovljivih izvora do 2030. g.

***Točka III.*** Gradsko vijeće Grada Ludbregaodređuje gradonačelnika Grada Ludbregaza potpisivanje Sporazuma gradonačelnika.

Temeljem svega navedenog, Gradskom vijeću predlaže se da Odluku donese u predloženom tekstu.

Gradonačelnik:

Dubravko Bilić